Publication: Magyar Közlöny
Issue: MK-2011-96 (Year: 2011, Number: 96)
Era: contemporary
Section: 1. melléklet a 8/2011. (VIII. 18.) HM rendelethez
Paragraph Index: 987

5. Az R. melléklet 479.3–479.5. pontjai helyébe a következõ rendelkezések lépnek: „479.3. A pihenõ váltás pisztolyait, valamint a gépkarabélyokat (és más fegyvereket) tár nélkül, ürített, fesztelenített és biztosított helyzetben kell a pihenõhelytõl elkülönített fegyverszekrényben (fegyverszobában levõ fegyverállványra) elhelyezni. A fegyverszekrény (fegyverszoba) kulcsának a szolgálatparancsnoknál – pihenõ idejében a szolgálatparancsnok-helyettesnél – kell lennie. 479.4. A készenléti és reagáló lõszereket tárazva (gépkarabélyonként 90 lõszer), lepecsételt ládában kell elhelyezni. A szolgálat gépkarabéllyal való ellátására és a lõszer kiosztására csak azok a katonák intézkedhetnek, akiknek a szolgálat alá van rendelve. 479.5. A szolgálatparancsnok saját elhatározásból csak abban az esetben intézkedhet a gépkarabélyok és a lõszerek kiadására, ha az õrzött (védett) objektumot vagy a biztosító rendész szolgálat tagját (tagjait) támadás éri vagy annak közvetlen veszélye fenyegeti. A gépkarabélyok és a lõszerek kiadását köteles jelenteni azon katonáknak, akiknek alá van rendelve.”

Source: https://magyarkozlony.hu/hivatalos-lapok/8167998c0dbf689716d76450e153d6e49756d5c8/dokumentumok/0f6b2fbfefb77e46b08900968dcca2a444d9d1ce/letoltes